******

 ***REPUBLIKA HRVATSKA***

***PRIMORSKO-GORANSKA ŽUPANIJA***

 ***GRAD RAB***

 ***Upravni odjel za financije***

***KLASA: 406-03/25-01/10***

***URBROJ: 2170-13-03/04-25-1***

***Rab, 26. veljače 2025*.**

Sukladno Odluci o provedbi postupka jednostavne nabave, KLASA: 023-01/25-01/28, URBROJ: 2170-13/01-25-5-1 od 24. veljače 2025. godine, Grad Rab objavljuje slijedeći

**POZIV ZA DOSTAVU PONUDA**

**1.** **Naziv javnog naručitelja**:

Grad Rab, Trg Municipium Arba 2, Rab, OIB:09555102027

**2. Opis predmeta nabave i tehničke specifikacije:**

Usluga stručnog nadzora i koordinatora zaštite na radu na rekonstrukciji-dogradnji Dječjeg

 vrtića Pahuljica u Rabu

**3. Procijenjena vrijednost nabave:**

 26.000,00 EURbez PDV-a

**4. Evidencijski broj nabave:**

25/2025

**5. Kriterij za odabir ponude:**

Najniža cijena

**6. Traženi dokazi sposobnosti i uvjeti isključenja:**

1. upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u odgovarajući registar dokazuje se odgovarajućim izvodom
2. potvrdu Porezne uprave o stanju duga koja ne smije biti starija od 30 dana računajući od dana slanja/objave poziva na dostavu ponude, ili važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda
3. Izjava Ponuditelja kojom potvrđuje da nema dugovanja prema Gradu Rabu

Sve dokumente koje naručitelj zahtijeva natjecatelji ili ponuditelji mogu dostaviti ***u neovjerenoj preslici***. Neovjerenom preslikom smatra se i neovjereni ispis elektroničke isprave.

**Naručitelj može isključiti ponuditelja iz postupka jednostavne nabave:**

* ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta, sukladno odgovarajućoj odredbi propisa kojim se uređuje javna nabava,
* ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja (primjerice u postupku predstečajne nagodbe),
* ako je dostavio lažne podatke pri dostavi dokumenata sukladno s ovim dijelom Odluke,
* ako gospodarski subjekt nije isporučio robu, usluge i/ili izvršio radove temeljem prethodnog ugovora s naručiteljem u skladu s preuzetim ugovornim obvezama,
* ako je gospodarski subjekt u posljednje dvije godine do početka postupka jednostavne nabave učinio težak profesionalni propust koji naručitelj može dokazati na bilo koji način,
* ako ima dugovanja prema Gradu Rabu.

**7. Rok za dostavu ponuda**: Bez obzira na način dostave do **5.3.2025. do 12:00 sati**.

 Otvaranje ponuda provest će se **istog dana u 12:00 sati.**

**8. Način dostavljanja ponuda i adresa**: Ponuda se dostavlja u pisanom obliku, u zatvorenoj omotnici s nazivom i adresom naručitelja, nazivom i adresom ponuditelja, naznakom ponude koja se nudi:

**„NADMETANJE BROJ 25/2025 –** Usluga stručnog nadzora i koordinatora zaštite na radu na rekonstrukciji-dogradnji Dječjeg vrtića Pahuljica u Rabu**“– NE OTVARAJ**

Ponuda se dostavlja na adresu ponuditelja: GRAD RAB, Trg Municipium Arba 2, 51280 Rab

Ako omotnica nije označena kao što je gore navedeno, Naručitelj ne preuzima nikakvu odgovornost zbog gubitka ili preranog otvaranja ponude.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopunu ponude dostavlja se na isti način kao i ponuda s obveznom naznakom da se radi o izmjeni i/ili dopuni ponude.

**9. Rok početka i završetka usluge:**

Rok početka usluge je od uvođenja u posao, a završetak u roku od 12 mjeseci.

**10. Kontakt osoba (ime i prezime, telefon, e-mail):**

Roberta Matek

Broj telefona: 051/772-557, 051/777-460

Adresa elektroničke pošte: roberta.matek@grad-rab.com

Elada Matahlija Vidas

Broj telefona: 051/777-463, 051/777-480

Adresa elektroničke pošte: elada.matahlija-vidas@grad-rab.com

**11. Način izrade ponude:**

* Ponuda se izrađuje na način da čini cjelinu, na hrvatskom jeziku i latiničnom pismu.
* Ponuda se uvezuje i to na način da se onemogući naknadno vađenje ili

umetanje listova. Ponude se pišu neizbrisivom tintom.

* Ponuda mora sadržavati:
1. popunjeni ponudbeni list
2. dokumente tražene točkom 6. ovog Poziva
3. ostalo traženo u dokumentaciji za nadmetanje

**12. Cijena**

Cijena ponude piše se brojkama i slovima.

U cijenu ponude bez PDV-a moraju biti uračunati svi troškovi i popusti. Uspoređuju se cijene s PDV-om, sukladno članku 294 ZJN (NN120/16, 114/22).

**Jedinične cijene su nepromjenjive.**

**13.** **Rok, način i uvjeti plaćanja:**

30 dana od ispostavljenog računa.

**14.** **Navod o podizvoditeljima ako ih ima:** naziv, sjedište, OIB, broj računa, predmet, količina, vrijednost podugovora i postotni dio ugovora koji se daje u podugovor

**15. PONUDBENI LIST**

**Ponuda br.** \_\_\_\_\_\_\_\_\_-Usluga stručnog nadzora i koordinatora zaštite na radu na rekonstrukciji-dogradnji Dječjeg vrtića Pahuljica u Rabu

**1. OSNOVNI PODACI O PONUDITELJU**

1. Naziv (tvrtka ili skraćena tvrtka)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Matični broj\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Poslovno sjedište ponuditelja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Odgovorna osoba ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Osoba ovlaštena za kontakt s naručiteljem\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Adresa pošte i elektroničke pošte ponuditelja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Ponuditelj u sustavu PDV-a : DA NE (zaokružiti)

**2. PONUDA**

|  |
| --- |
| **CIJENA PONUDE bez PDV-a izražena slovima:** |
| **CIJENA PONUDE bez PDV-a izražena brojkama:** |
| **PDV-a za iskazanu cijenu izražen slovima:** |
| **PDV-a za iskazanu cijenu izražen brojkama:**  |
| **UKUPNA CIJENA PONUDE s PDV-om izražena slovima:** |
| **UKUPNA CIJENA PONUDE s PDV-om izražena brojkama:** |
|  |

U \_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_

M.P. Ime, prezime i potpis ovlaštene osobe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**USLUGA STRUČNOG NADZORA I KOORDINATORA ZAŠTITE NA RADU**

**Uvod**

Projekt rekonstrukcije-nadogradnje građevine društvene namjene, predškolskog odgoja-matične zgrade „Dječjeg vrtića Pahuljica“ u Rabu, sufinanciran je iz Mehanizma za oporavak i otpornost. Projekt će se provoditi sukladno Ugovoru o dodjeli bespovratnih sredstava (referentni broj ugovora NPOO.C3.1.R1-I1.02.0069) koji su potpisali Grad Rab (Korisnik), Ministarstvo znanosti i obrazovanja (NT) i Središnja agencija za financiranje i ugovaranje programa i projekata Europske unije (PT). Navedeni predmet nabave podliježe kontroli Provedbenog tijela. Razdoblje provedbe Projekta je od 30.6.2024. godine do 30.6.2026. godine. Ukupna vrijednost radova rekonstrukcije-nadogradnje iznosi 1.033.591,51 eura bez PDV-a.

**Osnovni podaci o projektu**

Projekt ''Rekonstrukcije-nadogradnje matične zgrade „Dječjeg vrtića Pahuljica“ u Rabu“ obuhvaća dvije faze, kojima se izvodi rekonstrukcija-nadogradnja korpusa postojeće građevine dječjeg vrtića, koja je pretežitim dijelom prizemna, s manjom katnom ekstenzijom (u površini od cca 91 m2) na sjeverozapadnom (ulaznom) traktu.

Zgrada „Dječjeg vrtića Pahuljica“ nalazi se u Rabu, na k.č. 228/2, upisano u zk. ul. 2793, k.o. Rab-Mundanije u ulici Palit 135A, a izgrađena je 2007. godine, temeljem građevinske dozvole KLASA: UP/I-361-03/03-01/184, Ur. broj: 2170-86-02-04-03 izdane dana 8. studenog 2004. godine od Ureda državne uprave Primorsko-goranske županije, Službe za poslove prostornog uređenja, zaštitu okoliša, graditeljstvo i imovinsko-pravne poslove, Ispostava Rab.

Zgrada je građevina društvene namjene – Predškolske ustanove (dječji vrtići i jaslice), a nalazi se u izgrađenom dijelu građevinskog područja naselja Palit, Mundanije NA 1-3.

Zbog prostorne (površinske) konstelacije katastarske čestice i građevine na njoj, rekonstrukcijom se planira nadogradnja korpusa i to u vidu izgradnje kata na tri trakta: jugozapadnom (I. faza-koja je predmet ovog postupka), jugoistočnom te sjeverozapadnom (II. faza).

Sadašnji rad „Dječjeg vrtića Pahuljica“ u matičnoj zgradi organiziran je u deset (10) odgojnih skupina, od čega su tri (3) odgojne skupine jaslične dobi (36 djece) te sedam (7) odgojnih skupina vrtićne dobi (140 djece), što tvori kapacitet od ukupno 176 djece.

Planiranom rekonstrukcijom zgrade želi se osigurati prostor za dodatne tri (3) odgojne skupine vrtićne dobi (60 djece) te prostor zajedničkog boravka.

Slijedom toga, I. fazom projekta obuhvaćena je izgradnja na katu jugozapadnog trakta, kako bi se organizirale tri (3) odgojne skupine za djecu vrtićne dobi te prostor zajedničkog boravka.

Programom rekonstrukcije uključena je i izgradnja potrebnih dodatnih vertikalnih komunikacija: dodatnih stubišta te dizala.

Svrha ovog projekta jest rekonstrukcija-nadogradnja korpusa postojeće zgrade dječjeg vrtića, radi povećanja kapaciteta za ostvarivanje smještaja većeg broja djece predškolske i jaslične dobi u postojeći dječji vrtić u Rabu.

Za Projekt je izdana Građevinska dozvola (KLASA: UP/ I-361-03/24-01/000050, URBROJ: 2170-03-07/2-24-0015 od 16.07.2024.) od strane Upravnog odjela za prostorno uređenje, graditeljstvo i zaštitu okoliša, Ispostava Rab.

**Opseg usluge**

Opseg usluge obuhvaća uslugu stručnog nadzora i koordinatora zaštite na radu nad rekonstrukcijom-nadogradnjom građevine predškolskog odgoja-matične zgrade „Dječjeg vrtića Pahuljica“ u Rabu. Usluga stručnog nadzora obuhvaća nadzor nad izvođenjem građevinskih radova, elektroinstalacijskih radova i strojarskih radova.

Obveze Izvršitelja u okviru ovog Opsega usluga obuhvaćaju i provjeru ispunjavanja ugovornih obveza Izvođača prema Naručitelju sukladno potpisanom Ugovoru o izvođenju radova, poduzimanje odgovarajućih mjera u suradnji s Naručiteljem za realizaciju tih obveza, te obračunski nadzor izvedenih radova i financijsku kontrolu izdanih situacija Izvođača.

Opseg usluge posebno obuhvaća provjeru i praćenje usklađenosti izvođenja radova s načelom nenanošenja bitne štete (Do no significant harm - DNSH). Izvođenje radova rekonstrukcije-nadogradnje matične zgrade „Dječjeg vrtića Pahuljica“ u Rabu treba biti usklađeno s načelom nenanošenja bitne štete (Do no significant harm - DNSH), odnosno ne smije nanijeti bitnu štetu okolišnim ciljevima u smislu članka 17. Uredbe (EU) 2020/852 Europskog parlamenta i Vijeća od 18. lipnja 2020. godine o uspostavi okvira za olakšavanje održivih ulaganja i izmjeni Uredbe (EU) 2019/2088, što je u skladu s Uredbom o uspostavi Mehanizma za oporavak i otpornost.

Izvršitelj će provoditi kontrolu izvršavanja ugovornih obveza Izvođača radova te poduzimati odgovarajuće mjere za realizaciju tih obveza u suradnji s Naručiteljem.

Sukladno Zakonu o gradnji (NN 153/13, 20/17, 39/19, 125/19, 145/24), na građevinama na kojima se izvodi više vrsta radova ili radovi većeg opsega stručni nadzor mora provoditi više nadzornih inženjera odgovarajuće struke te je Izvršitelj tijekom provedbe Ugovora dužan osigurati nadzorne inženjere svih odgovarajućih struka.

U okviru usluga koje su predmet nabave, Izvršitelj će biti obvezan izvršavati slijedeće aktivnosti i obveze:

* obveze i aktivnosti stručnog nadzora nad izvođenjem radova u smislu Zakona o gradnji (NN 153/13, 20/17, 39/19, 125/19, 145/24), Pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/21, 68/22) i ostalih primjenjivih zakonskih i podzakonskih akata,
* obveze i aktivnosti Koordinatora zaštite na radu prema Zakonu u zaštiti na radu (NN 71/14, 118/14, 154/14 , 94/18, 96/18) i Pravilniku o zaštiti na radu na privremenim gradilištima (NN 48/18),
* sve ostale usluge provođenja nadzora i kontrole kvalitete sukladno obvezama definiranim ovim Opsegom usluge i relevantnom zakonodavstvu RH i EU.

Stručnjaci koji obavljaju poslove nadzornih inženjera, sukladno Zakonu o gradnji (NN 153/13, 20/17, 39/19, 125/19, 145/24), dužni su u provedbi stručnog nadzora građenja:

1. nadzirati građenje tako da bude u skladu s građevinskom dozvolom, odnosno glavnim projektom, Zakonom o gradnji, posebnim propisima i pravilima struke,
2. utvrditi ispunjava li izvođač i odgovorna osoba koja vodi građenje ili pojedine radove uvjete propisane posebnim zakonom,
3. utvrditi je li iskolčenje građevine obavila osoba ovlaštena za obavljanje poslova državne izmjere i katastra nekretnina prema posebnom zakonu,
4. odrediti provedbu kontrolnih ispitivanja određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda,
5. bez odgode upoznati investitora sa svim nedostacima, odnosno nepravilnostima koje uoči u glavnom projektu i tijekom građenja, a investitora i građevinsku inspekciju i druge inspekcije o poduzetim mjerama,
6. sastaviti završno izvješće o izvedbi građevine.

Obveze Izvršitelja u okviru ovog Projektnog zadatka obuhvaćaju i obavljanje poslova koordinatora zaštite na radu u fazi izvođenja radova sukladno Zakonu o zaštiti na radu (NN 71/14, 118/14, 154/14 , 94/18, 96/18).

Koordinator zaštite na radu, sukladno Zakonu o zaštiti na radu (NN 71/14, 118/14, 154/14 , 94/18, 96/18) obvezan je tijekom građenja:

1. koordinirati primjenu općih načela zaštite na radu kod donošenja odluka o rokovima i bitnim mjerama tijekom planiranja i izvođenja pojedinih faza rada, koje se izvode istodobno ili u slijedu
2. koordinirati izvođenje odgovarajućih postupaka kako bi se osiguralo da poslodavci i druge osobe dosljedno primjenjuju načela zaštite na radu te izvode radove u skladu s planom izvođenja radova
3. izraditi ili dati izraditi potrebna usklađenja plana izvođenja radova i dokumentacije sa svim promjenama na gradilištu
4. osigurati suradnju i uzajamno obavješćivanje svih izvođača radova i njihovih radničkih predstavnika
5. provjeravati provode li se radni postupci na siguran način i usklađivati propisane aktivnosti
6. organizirati da na gradilište imaju pristup samo osobe koje su na njemu zaposlene i osobe koje imaju dozvolu ulaska na gradilište.

Zahtijeva se da stručno osoblje Izvršitelja poznaje sve relevantne zakone i propise Republike Hrvatske i EU koji na bilo koji način mogu utjecati na realizaciju Ugovora i građenja građevine, kao i to da ima važeća sva potrebna ovlaštenja za obavljanje poslova po Ugovoru za svo vrijeme njegovog trajanja.

**Izvještavanje**

U svrhu praćenja provedbe Ugovora za pružanje usluga stručnog nadzora i koordinatora zaštite na radu Izvršitelj je obvezan tijekom njegova trajanja dostavljati Naručitelju izvješća o provedenim aktivnostima svaki mjesec (mjesečno). Izvješća se dostavljaju Naručitelju najkasnije 7 dana po isteku razdoblja na koje se izvješće odnosi, a Završno izvješće najkasnije 14 dana od provedenog tehničkog pregleda odnosno izdavanja Potvrde o preuzimanju. Izvršitelj će podnositi izvješća u formatu i sadržaju koji će dogovoriti s Naručiteljem.

Izvješća o provedenim aktivnostima moraju sadržavati:

* opis napretka projekta (tehničko/financijski) u izvještajnom razdoblju,
* pregled problema na koje se naišlo tijekom provedbe aktivnosti projekta te poduzetih korektivnih mjera;
* kratke i sažete informacije o događajima i okolnostima koje, prema mišljenju Izvršitelja, mogu stvoriti dostatne razloge za prekoračenje u vremenu ili troškovima prema Ugovoru te preporuku Izvršitelja za mjere koje se usvajaju (ili koje će se usvojiti) kako bi se eliminirali takvi događaji ili okolnosti te stoga i ugovorna osnova;
* pregled dinamike izvođenja radova u odnosu na dinamički plan izvođenja radova
* razloge kašnjenja ako postoje;
* pregled financijske realizacije ugovora o radovima i naplate u izvještajnom razdoblju te procjenu kumulativnog tijeka novca;
* Informacije o nepredviđenim troškovima te za to prikladno opravdanje;
* Kopije svih obavijesti, pristanaka, odobrenja, potvrda i odluka danih ili izdanih od strane Izvršitelja u izvješćivanom razdoblju;
* Usklađenost izvođenja radova s načelom nenanošenja bitne štete (Do no significant harm - DNSH);
* Ostale informacije, kao što to može zatražiti Naručitelj.

Ključna pitanja kojima će se baviti u izvješćima bit će zaštita na radu, usklađenost izvođenja radova s DNSH načelom, kvaliteta radova, napredak radova prema dinamici, program rada, resursi, problemi i način rješavanja problema, neriješena pitanja, upravljanje ugovorom te kontrola i priznavanje troškova Izvođača kao i opis radova i adekvatne privremene situacije Izvršitelja.

|  |
| --- |
|  |